《游罗汉院途中口占》
宋代·李处权

休论至后日相催，乘兴篮舆到岭隈。
风竹尽摇花玉玦，云山浑作烂银堆。
须知此日逢僧话，不减当年访戴回。
更喜彭君真我辈，溪流渡马肯相陪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。